钦定古今图书集成/明伦汇编/皇极典/第172卷 > 后唐
## 钦定古今图书集成/明伦汇编/皇极典/第172卷 > 后唐

### 庄宗同光二年二月癸酉群臣上尊号曰昭文睿武光孝皇帝

按，《五代史唐庄宗本纪》云云。

### 明宗长兴元年上尊号曰圣明神武恭孝皇帝

按《五代史唐明宗本纪》：长兴元年夏四月戊午，群臣
上尊号曰“圣明神武文德恭孝皇帝。”

按《册府元龟》，“长兴元年三月庚辰，宰臣冯道率百僚
拜表，请上尊号曰圣明神武文德恭孝皇帝。”表曰：“先
以中外同词，臣民叶庆，敬遵往制，特上徽名。天眷未
回，王言叠降，过持谦柄，尚拘群情。将永显于洪休，须
再陈于丹素。伏惟皇帝陛下，中兴缵祀，下武应期，务
实去华，还淳返朴。有闻善必行之圣，有无幽不烛之”
明，以神武戡定四方，以文德怀柔八极。惟恭与孝，继
祖承祧。臣等考寻帝载，奉扬休烈，请上尊号曰《圣明
文武恭孝皇帝》。约就望而臆谭尧德，叙声身而首赞
《禹谟》。此际陛下以郊禋未展于泰坛，帝飨未修于清
庙，易水之残妖未殄，江陵之阖境未宁。坚违丹赤之
诚，更待和平之日。今则乾坤大定，书轨混同。北暨幽
陵，南穷丹徼，东逾沧海，西越流沙。率梯航者，愿布腹
心；俟干羽者，已陶声教。圆丘报本，显陈燔燎之仪；宗
祏告虔，亲奉云《韶》之荐。而况万邦胥悦，百糓顺成。天
垂上瑞之文，人乐由庚之化。鸡竿作解，风纪维新。野
喧《击壤》之歌，兵入《櫜弓》之咏。人祇䜣合，日月重光。明
哉康哉，美矣盛矣。臣“等生逢景运，仰缵丕图，是将亿
兆之心，虔贡再三之请。冀茂实永光于图史，徽猷式
冠于古今，上契天心，下从人欲，凡厥臣庶，恭俟允俞。”
诏曰：“朕顾惟凉德，获绍丕基，赖心膂之𬣙谟，繄股肱
之寅亮。惧难负荷，常励斋庄，唯诫荒宁，敢自满假。卿
等谟猷迭著，翼亮弥勤，遽以鸿名，将加眇质。虽验忠
贞之”恳，诚非谦慎之怀。往年继上封章，累增宣达，近
者告虔宗庙，展礼郊丘，皆辅弼之尽心，亦缵承之常
道。纵频摧边寇，烽燧尤存，虽稍静南方，车书未混，至
于年谷丰稔，皆由台辅燮调，岂予冲人，当斯盛美。尔
宜勉辅弼谐，无忘裨救。“尧舜禹汤之大道，足供敷陈；
圣明神武之虚名，无烦往复，谅兹深意。”即“断来章表”
三上。从之。

长兴四年。加上尊号“广大法天”四字。

按《五代史唐明宗本纪》，不载按《册府元龟》，四年六
月丙午，宰臣冯道，文武百僚拜章请上徽号，内加“广
道法天”四字曰：“臣等闻乾文上布，常居莫大之尊；坤
体下凝，克阐无疆之道。以是发生悠久，亭育运行。人
识元功，遂配高明之号；世祥阴德，爰标博厚之名。皆
彰得一之灵，尽合通三之称。帝王继统，古今同符。皇
风愈至于洽平，群愿并虔于将顺。”伏惟圣明神武文
德恭孝皇帝陛下，乾坤正气，日月并明。千年膺出震
之期，万乘发承祧之日。宽仁大度，映《惇史》于前王；俭
德淳风，契徽猷于太古。而自削平多难，纂绍洪基。视
兆庶以如伤，致八纮之丕变。蛮方率服，稼穑丰登。普
天扬溢美之声，当宁固持谦之旨。夙坚众志，久抑鸿
名。洎展礼祖宗，告虔天地，乃从人而降命，获奉册以
陈诚。纪述圣谟，但务属词之实；申明拜典，方谐得理
之宜。郊祀以来，日新其化，四方益理，九土咸宁。恶党
挺妖，仗天威而悉殄；远藩效顺，感帝德以皆来。塞外
休兵，域中无事，保深根而固蒂，延地久以天长。臣等
辄据群情，虔征故事，合“增加于徽称，免漏略于宸猷。
伏以道为广大之宗，天布生成之惠。仰惟一德，宜总
二名。臣等伏请于尊号内加‘广道法天’四字，庶得彰
明典礼，各倾翊戴之心；辉焕简编，永表雍熙之运。”诏
答曰：“朕猥以眇躬，虔承丕构，统临区宇，绵历星霜。九
有所宾，万务思治。鉴往代兴废之本，禀前王嗣守之
规。驭朽”索以兢怀，揽宵衣而惕虑。顾惟寡昧，罔敢怠
荒，而犹帝道未臻，皇猷罕著。至于五兵销偃，九谷丰
穰，内由调燮之功，外假勋贤之力，岂兹凉德，擅彼徽
名。今则渐冀小康，将凝大化，谅繄台辅，俾契混同。何
乃遽贡饰辞，爰加溢美，乍披来奏，深匪素怀。致君不
在于斯文，尊主宁劳于懿号。未若罄舟楫济“川之业，
竭肱股宣力之诚，使化被八荒，泽及四海，武功文德，
咸叶于休期；君贤臣忠，永标于良史。今兹来请，具验
乃心，徒切叹嘉，必难依允。所上尊号宜不允”表三上，
从之。